RÚV sagði upp samningum við Veðurstofuna og Veðurfélagið ehf. í sumar , en Veðurfélagið hefur sinnt veðurfréttum í sjónvarpi á RÚV undanfarin ár í verktöku . Veðurfélagið mun áfram sinna veðurfréttum í sjónvarpi RÚV fram að áramótum . Veðurfélagið ehf. er í eigu Haraldar Ólafssonar veðurfræðings , sem jafnframt er framkvæmdastjóri félagsins , en hann kom sömuleiðis að stofnun þess árið 1998 , ásamt veðurfræðingunum Trausta Jónssyni og Þórönnu Pálsdóttir . Aðalstarfsemi félagsins er dagskrárgerð í verktöku . Veðurfélagið skilaði síðast inn ársreikningi vegna rekstrarársins 2009 , sem skilað var til ársreikningaskrár í mars árið 2011 . Hagnaður félagsins í árslok 2009 nam rétt rúmum 54.000 krónum , en þá var eigið fé þess neikvætt um 2,4 milljónir króna . Auglýsing Rakel Þorbergsdóttir fréttastjóri RÚV segir að ákveðið hafi verið að segja upp samningum við Veðurstofu Íslands og Veðurfélagið í sumar , en fréttastofan eigi nú í viðræðum við veðurfræðinga sem sinnt hafa veðurfréttum í sjónvarpi um frekara samstarf . „ Við vildum endurskipuleggja veðurþjónustuna heildstætt , það er fyrir sjónvarp , útvarp og vefinn og huga að eðlilegri þróun og breytingum . Við leituðum tilboða og hugmynda frá Veðurstofunni , Veðurfélaginu og Belgingi , og ákváðum að ganga til frekari viðræðna við Veðurstofuna . Samningurinn við Veðurfélagið hefur verið framlengdur fram að áramótum , samhliða munum við halda áfram viðræðum okkar við núverandi veðurfréttamenn um áframhaldandi samstarf . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .